Camila Cabello

Karla Camila Cabello Estrabao (; 3-mart 1997-yilda tugʻilgan) asli kubalik boʻlgan amerikalik qoʻshiqchi va qoʻshiqnavisdir. U 2012-yilda The X Factor USA teleshousida tashkil etilgan Fifth Harmony nomli qizlardan iborat guruh aʼzosi oʻlaroq shuhrat qozonib, Syco Music va Epic Records studiyalari bilan shartnoma imzoladi. Fifth Harmony guruhi aʼzosi boʻlgan paytda, Cabello Shawn Mendes bilan birgalikda ijro etgan „I Know What You Did Last Summer“ va Machine Gun Kelly bilan birgalikda ijro etgan „Bad Things“ singllarini chiqarib, yakkaxon artist sifatida karyerasini boshladi. Yuqoridagi ikki singldan ikkinchisi Billboard Hot 100 chartida toʻrtinchi pogʻonadan oʻrin ham oldi. Cabello 2016-yilning oxirlarida guruhni tark etib, koʻplab ashulalarni, jumladan Pitbull bilan birgalikda ijro etgan „Hey Ma“, J Balvin bilan birgalikda ijro etgan Forsaj 8 filmi uchun soundtrack (2017) hamda ilk solo singli boʻlmish „Crying in the Club“ ashulalarini ommaga havola etdi.

Cabelloning ilk studiyaviy albomi Camila (2018) boʻlib, Billboard 200 chartida birinchi oʻrinni egallab, choʻqqiga erishdi. Albom musiqa tanqidchilari tomonidan xush qarshilanib, Amerika ovoz yozish sanoati assotsiatsiyasi () tomonidan platina sertifikatini qoʻlga kiritdi. Albomning yetakchi singli boʻlmish „Havana“ ashulasi AQSh va Birlashgan Qirollik kabi bir qancha mamlakatlar musiqiy chartlarida choʻqqiga erishdi. Albomdagi „Never Be the Same“ singli ham koʻplab davlatlar chartlarida yuqori oʻntalikka kirdi. Cabelloning 2019-yilda chiqarilgan „Señorita“ (Mendes bilan duet) ashulasi uning Billboard Hot 100 chartida choʻqqiga erishgan ikkinchi singli boʻldi. Ikkinchi studiyaviy albomi — Romance (2019) Billboard 200 chartida uchinchi, Kanadada esa birinchi oʻrinni band etdi. U aktrisa sifatida ham oʻzini sinab koʻrdi, jumladan 2021-yilda tasvirga olingan Cinderella filmida bosh (titular) rolni ijro etdi. Cabelloning uchinchi studiyaviy albomi Familia boʻlib, 2022-yilda chiqarilishi kutilmoqda. Albomning yetakchi singli boʻlmish „Donʼt Go Yet“ 2021-yilning iyulida albom nomi bilan birga ommaga taqdim etildi.

Xalqaro fonografiya sanoati federatsiyasi koʻra, Cabello musiqiy platformalarda milliardlab streamlar toʻplagan boʻlib, uning „Havana“ ashulasi 2018-yilning eng koʻp sotilgan raqamli singli boʻldi. Cabello koʻplab yutuqlarga, jumladan ikki marta Latin Grammy Awards, besh marta American Music Awards va bir marta Billboard Music Awardga sazovor boʻlgan. 2021-yilning oktyabrida „Havana“ olmos sertifikatni qoʻlga kiritib, buning ortidan Cabello ushbu sertifikatni olgan ilk hispanik ayol boʻldi.

Diskografiyasi 

; Studiyaviy albomlar
 2018 — Camila
 2019 — Romance
 2022 — Familia; Singllar
 2015 — „I Know What You Did Last Summer“ (Shawn Mendes bilan)
 2016 — „Bad Things“ (Machine Gun Kelly bilan)
 2017 — „Crying in the Club“
 2017 — „Havana“ (Young Thug bilan)
 2017 — „Havana (Remix)“ (Daddy Yankee bilan)
 2018 — „Never Be the Same“ (solo)
 2018 — „Never Be the Same“ (Kane Brown bilan)
 2018 — „Sangria Wine“ (Pharrell Williams bilan)
 2018 — „Real Friends“ (Swae Lee bilan)
 2018 — „Consequences“
 2019 — „Mi Persona Favorita“ (Alejandro Sanz bilan)
 2019 — „Señorita“ (Shawn Mendes bilan)
 2019 — „Liar“
 2019 — „Shameless“
 2019 — „Cry for Me“
 2019 — „Easy“
 2019 — „Living Proof“
 2020 — „My Oh My“ (DaBaby bilan)

 2017 — „Love Incredible“ (Cashmere Cat bilan)
 2017 — „Hey Ma“ (Pitbull & J Balvin bilan)
 2017 — „Know No Better“ (Major Lazer bilan, Travis Scott & Quavo)
 2017 — „Almost Like Praying“ (Artists for Puerto Rico bilan)
 2018 — „Beautiful“ (Bazzi bilan)
 2019 — „Find U Again“ (Mark Ronson bilan)
 2019 — „South of the Border“ (Ed Sheeran bilan & Cardi B)

; Promosingllar
 2017 — „I Have Questions“
 2017 — „OMG“ (Quavo bilan)
 2017 — „Real Friends“ (solo)

Turnelari 

 Never Be the Same Tour (2018)

 Bruno Mars — 24K Magic World Tour (2017)
 Taylor Swift — Reputation Stadium Tour (2018)
 Coldplay — Music of the Spheres World Tour (2022)

Filmografiyasi

Film

Televideniye

Web

Manbalar

Havolalar 

  
 

1997-yilda tugʻilganlar
Yashayotgan insonlar
Amerikalik ayol qoʻshiqchilar
Amerikalik aktrisalar
Amerikalik ayol qoʻshiqnavislar
Amerikalik ayol pop-qoʻshiqchilar
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar